Tŕňovitý výbežok

Tŕňovitý výbežok (stavca) alebo tŕňový výbežok (stavca) (latinsky processus spinosus (vertebrarum)) je jeden z výbežkov, ktoré odstupujú z oblúka stavca. Slúži na pripojenie väzov, šliach a svalov na stavec a umožňuje tak jeho stabilizáciu a pohyb.

Processus spinosus je nepárový, vybiehajúci zo stredu oblúka stavca dozadu, presne v mediálnej rovine. Možno ho nahmatať pod kožou. Spolu s priečnymi výbežkami je miestom svalových úponov - ťahom svalov za ne sa stavce vzájomne skláňajú a otáčajú.

 Zdroj 
 Čihák R.: Anatomie 1. Avicenum, 1987.

Kategória:Chrbtica

de:Wirbel (Anatomie)#Dornfortsatz